*>24 



L. A. Neugebauer, 



efficiunt. Quae iunctio, quum truncus dexter sit brevior atque in 

 latere dextro permaneat,sinister vero sit longior et trans inferius latus 

 aortae dextrorsum transeat, aeque ac in homine non fit subter ipsa 

 mediana linea columnae vertebralis, sed subter huius latere dextro. 



§ 174. 



Quod attinet ad relationem ad renes, uterque truncus aut omnis 

 in sulco inferiori faciei lobi anterioris impresso decurrit, ut in Falcone 

 apivoro, Falcone Milvo, Strige flammea, in Columba Turture, Per- 

 dice cinerea, Gallo gallinaceo, Meleagride Gallopavone, in Vanello 

 cristato, in Anate Boschade, Ansere cinereo domestico etc., aut quo- 

 que non nisi eius pars ulterior, a vena renali magna usque ad venam 

 cavam vergens, in tali sulco sita est, quum pars prior renis substantia 

 plane includatur, ut in Oriolo Galbula, Sylvia, Alauda, Paro, Em- 

 beriza, Fringilla, in Corvis, in Pico viridi, Cuculo canoro, in Co- 

 lumba domestica et aliis. (Cfr. Tab.XLIV-XLVI.) 



§ 175. 



Relatio venarum earum ad arterias magnopere differt ab ea in 

 homine, quod tarnen minus conditione venarum ipsarum, quae qui- 

 dem simillime ad pelvim referuntur, quam potius arteriarum diverso 

 decursu et inprimis distributione aortae efficitur. Haec quidem non 

 subter vena iliaca communi sinistra, ut in homine, sed su- 

 per ea sita, non statim in ramos istos venis iliacis cornmunibus re- 

 spondentes discedit, sed sine ulla vena comite in pelvim ipsam decur- 

 rens, ramos ramis venarum iliacarum communium respondentes se- 

 paratim etdiversis in regionibus edit. Itaque arteriae hypogastri- 

 cae, ut supra ostendi, in regione arcus venosi hypogastrici oriuntur; 

 arteriae ischiadicae, venis cruralibus seriores comites, subter 

 ulteriore prima parte tertia ossis sacri emittuntur; arteriae crura- 

 les ipsae denique duas vel tres vertebras post ortum venae cavae 

 posterioris subter ineunte osse sacro ortae abeunt trans, vel per 



